Държавен вестник, бр. 106, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  106
(4) Субсидирането по ал. 1 – 3 се извършва 
по ред и критерии, определени с методика на 
министъра на здравеопазването, въз основа на 
едногодишни договори в рамките на средствата 
за тези дейности по бюджета на Министерството 
на здравеопазването за 2012 г., в т.ч. средствата 
от трансфера от бюджета на Националната 
здравноосигурителната каса за  2012 г.
Чл. 56. Промените по бюджета на Министер­
ството на вътрешните работи в изпълнение на 
§ 78 от преходните и заключителните разпоредби 
от Закона за държавния бюджет на Република 
България за 2012 г. се извършват през месеца, 
следващ отчетното тримесечие, по предложение 
на министъра на вътрешните работи.
Чл. 57. Министърът на финансите може да 
възлага на други бюджетни предприятия функ­
ции по управление, одобряване и наблюдение 
на лимити и плащания за отделни групи от 
кодове, които са обособени като второстепенни 
системи в системата за електронни бюджетни 
разплащания към съответните извънбюджетни 
сметки на Министерството на финансите, вклю­
чително за сметките на Националния фонд за 
средствата от Европейския съюз.
Чл. 58. Необходимите разходи за медицински 
транспорт по чл. 82, ал. 1, т. 9 от Закона за 
здравето се осигуряват със средства от бюджета 
на Министерството на здравеопазването по 
ред и в обхват, определени от министъра на 
здравеопазването.
Чл. 59. (1) Лечебните заведения за болнична 
помощ, които са били субсидирани от бюджета 
на Министерството на здравеопазването до 
31 декември 2011 г., получават изравнителна 
субсидия през първото тримесечие на 2012 г. 
за дейностите, изпълнени по договорите до 
края на  2011 г.
(2) Лечебните заведения по чл. 5, ал. 1 от 
Закона за лечебните заведения се финансират 
по досегашния ред.
Чл. 60. (1) Снабдяването на здравните и 
лечебните заведения с лекарствени продукти, 
медицински изделия, консумативи и инстру­
ментариум, медицинска техника и апаратура, 
предвидени в нормативен акт или произтичащи 
от приетите от Министерския съвет национални 
програми, планове и проекти, се осъществява 
от бюджета на Министерството на здравеопаз­
ването по реда на централизираните доставки.
(2) Министерството на здравеопазването 
може да предоставя целево средства за ка­
питалови разходи на държавни лечебни за­
ведения – търговски дружества, и на лечебни 
заведения – търговски дружества със смесено 
държавно и общинско участие в капитала.
Чл. 61. Предвидените в бюджета на Ми­
нистерството на здравеопазването средства за 
провеждане на специализации в системата на 
здравеопазването могат да се превеждат на 
висши училища, Военномедицинската акаде­
мия, второстепенни разпоредители с бюджетни 
кредити към министъра на здравеопазването, 
лечебни и здравни заведения, в които се из­
вършва обучение при условията и по реда на 
Наредба № 34 от  2006 г. за придобиване на 
специалност в системата на здравеопазването 
(обн., ДВ, бр. 7 от 2007 г.; изм. и доп., бр. 89 от 
2007 г., бр. 55 от 2008 г., бр. 12 и 72 от 2010 г., 
бр. 58 от 2011 г.; попр., бр. 60 от 2011 г.).
Чл. 62. Предвидените в централния бю­
джет суми за национално съфинансиране на 
проекти, одобрени по Норвежката програма 
за сътрудничество за икономически растеж и 
устойчиво развитие в България и по приори­
тети I и IV от Програмата за сътрудничество 
„България – Швейцария“, се предоставят по 
бюджетите на първостепенните разпоредители с 
бюджетни кредити чрез корекция на бюджетните 
им взаимоотношения с централния бюджет.
Чл. 63. По предложение на министъра на 
финансите предвидените в централния бюджет 
за 2012 г. средства за изграждане и усъвър­
шенстване капацитета на администрацията в 
областта на публичните финанси се предоставят 
по реда на чл. 34, ал. 2 от Закона за устрой­
ството на държавния бюджет по бюджета на 
Министерството на финансите за дейността на 
Школата по публични финанси.
Чл. 64. (1) Предвидените в централния 
бюджет за 2012 г. средства за официална по­
мощ за развитие се предоставят чрез бюджета 
на съответния първостепенен разпоредител с 
бюджетни кредити въз основа на акт на Ми­
нистерския съвет.
(2) По предложение на министъра на 
външните работи от средствата по ал. 1 се 
предоставят 600 хил. лв. по бюджета на Ми­
нистерството на външните работи за 2012 г. за 
Доверителния фонд към ЮНЕСКО за участие 
в международното сътрудничество за развитие.
(3) По предложение на министъра на окол­
ната среда и водите от средствата по ал. 1 се 
предоставят 39 116,4 лв. (20 000 евро) по бю­
джета на Министерството на околната среда 
и водите за 2012 г. за финансиране на борбата 
с климатичните промени през 2012 г. в изпъл­
нение на ангажимент на Република България 
пред Европейския съюз за предоставяне на 
финансова помощ на развиващите се държави 
през 2012 г. за борба с климатичните промени.
Чл. 65. (1) По предложение на председа­
теля на Националния статистически институт 
предвидените в централния бюджет за 2012 г. 
средства за финансиране дейността на програма 
„Преброяване“ в размер  520 хил. лв. се пре­
доставят по реда на чл. 34, ал. 2 от Закона за 
устройството на държавния бюджет по бюджета 
на Националния статистически институт.
(2) Допълнително необходимите средства 
извън тези по ал. 1 за изпълнение на програма 
„Преброяване“ за 2012 г. са за сметка на бю­
джета на Националния статистически институт.